ডিফুঃ কাৰ্বি স্বায়ত্ত শাসিত পৰিষদৰ ২৹১৭ নিৰ্বাচনৰ বাবে সৰ্ব শক্তিৰে প্ৰস্তুতি চলাইছে বিজেপিয়ে৷ শক্তি প্ৰদৰ্শনৰ বাবে সদৰ চহৰ ডিফুত আজি দলটোৱে বৃহৎ ৰেলী উলিয়ায় ৷ এই ৰেলীত সহস্ৰাধিক কৰ্মী-সমৰ্থকে অংশ গ্ৰহণ কৰে৷ ইয়াৰ পিছত জয়ছিং দলৈ সোঁৱৰণী প্ৰেক্ষাগৃহত ৰাজেশ হাঞ্চেৰ পৌৰোহিত্যত অনুষ্ঠিত হয় বৃহৎ জনসভা৷ জনসভাৰ মাজতেই সদৌ কাৰ্বি আংলং গৃহ নিৰ্মাণ আৰু অনান্য শ্ৰমিক সন্থাৰ দিলীপ কিলিং আৰু আচমত আলীৰ নেতৃত্বত ২১ জনকৈ লোকে গেৰুৱা দলটোত যোগদান কৰে৷ আটাইকেইজন নতুন সদস্যাক বিজেপিৰ জিলা সভাপতি ৰতন টেৰণে উষ্ম আদৰণি জনায়।
কাৰ্বি পৰিষদীয় নিৰ্বাচনলৈ সাজু বিজেপি